
–Tromsø, sa Aile.–Det er ikke spørsmål om noe annet.Vi gifter oss i Tromsø.

–Vi kan holde bryllupet her, tilbød Marit seg.–Mer enn gjerne, vet du, Aile-mamma.Så slipper dere alle som vil glo.

Aile smilte av datteras omsorg og bekymring.Marit overgikk både henne og Stina i moderlighet.Hun måtte ha tatt etter Ingrid.Kan hende var det noe i luften i nærheten av Jakobvollen? –De må jo glo før eller siden, mente hun og var praktisk.–Like godt å stille interessen deres med det samme.Det er tross alt der vi skal bo.Livet vårt vil være i Tromsø.Og de har øyne i hodet her i Målselv også.Det vil ikke bli noe mindre stirring, om det er de øyekastene du vil spare meg for, Marit mi.

–Men her kan vi gi dere et skikkelig bondebryllup.Marit ønsket å få gjøre dette for denne mora som hadde gjort så mye godt for henne, men som hun ikke alltid hadde husket å takke.–Du fortjener et stort bryllup som går over mange dager.

Aile ble ved med å takke nei.–Jeg har ikke lenger så mange venner her i dalen, Marit mi.Det er for lenge siden jeg bodde her.De vet hvem jeg er, de kjenner min historie, de vet at jeg er en slags venninne av Ingrid, men mer er det ikke.Det ville være et gjestebud med alle som du og Halvor kjenner.Alle som har det minste, lille band til Jakobvollen, og det blir feil for både Fredrik og meg.Dessuten har jeg vært gift før.Da skal det ikke være like store bryllup etterpå.Tenk på det; dette blir mitt tredje ekteskap!

–Det er ikke din skyld at du har blitt enke.Marit syntes det var tullprat, det som Aile kom med.–Det er bare Vårherre som rår over liv og død.Og det er da sannelig Fredriks første giftermål.

–Fredrik og jeg vil bare bli gift, smilte Aile og fikk seg ikke til å sette ord på hvor toskete og deilig lykkelig hun var.Der hun satt sammen med dattera, kjentes det som Marit var den voksne av dem.Selv var hun en tullete og svermerisk ungjente, i det minste i hjertet, og ikke ei kjerring som hadde passert de firogførr med ufattelig mange måneder.–Vi vil ikke ha noe mer enn en enkel seremoni.Oss og presten og Inga Maret og vitnene.Så går vi hjem etterpå og spiser middag og er gift.Mer enn det må det ikke være.

–Folk vil tro at dere skjemmes over noe, sa Marit og ville beskytte mora.Det kom til å bli folkesnakk.–Jeg vet hvordan folk kan være, og det vet du også, Aile-mamma.

Aile rettet ryggen.Hun smilte bredt.Helt uten bekymringer.–Det er ikke så farlig med det folkesnakket, vet du, Marit.For vi er to som skal møte det sammen.Fredrik og jeg.Og det kommer ikke til å bite på oss.Så blir de lei.De har øyne i hodet, ikke sant? De vil se at vi har det godt.At vi er hautullete og lykkelige.Det vil ikke skje noen sensasjoner hos oss, ikke noe skammelig.Det blir ikke noe å snakke om på sikt.

Marit prøvde selvsagt å overtale Aile enda noen ganger, men det var ikke mulig å få henne til å endre mening, og da var det ikke noe annet å gjøre enn å godta.Dessuten var det unektelig klokt å la alt roe seg på Jakobvollen.Freden gjorde dem alle godt.Ingrid syntes å friskne til –men det skjedde langsomt.Hun sto opp hver eneste dag og kom ned fra kammerset på loftet.I begynnelsen ble hun i stua, men etter hvert hadde hun tilbrakt mer tid på kjøkkenet.Hun gikk en liten tur nesten hver dag, ned til porten og tilbake.Sakte, men hun gjennomførte det hver eneste dag.Hun fikk Gjermund til å hente ned noen av garnhespene som hang under taket i loftsgangen, og hun holdt hespene mens han nøstet dem opp for henne.Det gikk ikke like fort som vanlig da hun fikk bundingen mellom hendene, men det ble da noen vottepar ut av det, og så lester.Ingrid trivdes bedre når hun kjente at hun gjorde noe av nytte, og ikke bare var en belastning for sine.

Og så var det Mathilde.Marits gode og håpløst sta og like håpløst stolte søster.Marit var glad i henne, men veldig ofte hadde hun lyst til å gripe Tilda om overarmene og riste henne til fornuft.Hun ville ikke under noen omstendigheter tilbake til Tromsø.Selv om det lakk så seint på høsten at Dmitrij eller noen fra hans familie neppe ville komme vestover, var  hun fortsatt redd.Hun hadde fått sønnen tilbake, og hun slapp ham ikke av syne.Det hadde vært mulig for David og mannfolkene fra byen og Målselv å hente gutten hennes fra Dmitrijs hjem i Arkhangelsk.Så måtte det være mulig for Dmitrij å stjele ham tilbake dersom han satte seg det fore.Mathilde gikk som på eggeskall døgnene på tamp, men hun visste at hun og barnet var tryggere i Målselv enn i Tromsø.I byen var man vant til folk fra alle kanter, et nytt ansikt ble ikke lagt merke til, men i dalen stakk enhver fremmed seg ut.Det var mannfolk nok omkring Jakobvollen og på grannegårdene til at de kunne møte farlige fremmedfolk.Og på bygda slo folk ring rundt sine egne.De stolte ikke på hvem som helst, og ble det stilt spørsmål, ble de ikke nødvendigvis besvart.I alle fall ikke sannferdig, og man ga straks beskjed til dem det gjaldt.De ville fort høre det dersom noen kom og spurte etter henne og sønnen.Hun kalte ham bare Johan.Ivan-navnet hadde fått bli igjen i Russland sammen med faren hans.Mathilde ville ikke huske på hvem hun hadde vært der, hun ville ikke huske på Dimitrij eller familien hans.Det eneste gode som hadde kommet ut av det russiske marerittet hennes, var Johan.Hun måtte først og fremst sørge for at han var trygg.Jo mindre selskapelighet og gjennomtrekk, jo bedre var det for henne.Marit trodde at søstera var like trygg i Tromsø, i ly av Davids innflytelse i byen, men det ville ikke Mathilde høre på.Hun sa at det var hennes og sønnens liv som sto på spill.Mathilde sparte sjelden på det dramatiske.

Nei, det var antakelig best at høsten forløp i all stillhet oppe på Jakobvollen, Ingridjorda og Bjørkemoen i Målselvdalen.Dessuten var det alltid arbeid som måtte gjøres.Høsten var en travel tid på gårdene.

–Hun får sannelig svingt seg, Hans Benjaminsens enke, sa et av fruentimmerne som møttes på Konsulen.Det var det navnet som hadde fått sette seg på den tidligere Rehnberg-handelen.Ettersom det ikke lenger fantes en eneste Rehnberg i Tromsø, holdt også navnet på å vike plass, men det var ingen som syntes at Rehnberg-handelen nå skulle nevnes etter Borghild, som hadde styringen med butikken og den øvrige kommersen som hørte til.Det fikk heller bli etter huset –man kunne jo fortsatt se litt av prakten i det som hadde vært hjemmet til den tyske konsulen von Bach, men som hadde blitt degradert til butikk etter at bygningene til den opprinnelige handelen gikk tapt i en påsatt brann.

–Hun liker vel ikke å sove alene, svarte ei av de andre fruene og kastet et blikk omkring seg, som for å forsikre seg om at ingen andre enn de tre som stakk hodene sammen mellom hyllene, fikk med seg det som ble sagt.De visste inderlig godt at Borghild og Aile var venninner.

–Når har hun ikke vært Hans Benjaminsens enke på en stund, korrigerte den tredje av damene, for rett skulle være rett.–Hun giftet seg oppatt før hun reiste til Amerika, husker dere.Og det var under året etter at Hans døde.Og nå skal hun gjøre det igjen.Hun sitter ikke som enke lenge, den tøtta!

–Ikke har de brydd seg om å føre seg anstendig heller.Det ble rynket på anstendige neser og snurpet på munner som ikke unnså seg for å dømme.–Tenke seg til at de har levd i synd under samme tak i en god måned allerede.Jeg håper at presten i sin bryllupspreken har vett til å refse dem for det åpenbare skjørlevnets skyld.Ja, om ikke annet så nevne for dem at de har utvist dårlig dømmekraft.

–Nå, det er vel en grunn til dette hastige ekteskapet, kom det megetsigende fra ei av de skautkledde.Hun smekket megetsigende med tunga.–Jeg vet sannelig ikke hva annet de to skulle ha til felles.Men det blekner vel med den herligheten også.Hun er nesten femogførti, brura.Og så den unge mannen på tredve.Det kom medfølende.

–Nå ser han ikke så ung ut, han heller, stakk ei av de andre inn.

–Og hun Hans Benjaminsens enke, hun bærer årene sine lett.Men alderen tar igjen alle sammen.Før eller siden, ble det illevarslende spådd fra ei som så ut som hun visste hva hun snakket om.–Det kommer vel en dag da de begge angrer seg.

–Jeg har nå tenkt å ta meg en sving innom kirka og se hvordan det går for seg, sa hun som ikke likte at Aile og Fredrik hadde levd i åpenbar og åpenlys synd.–Ikke fordi jeg bryr meg, men det er nå artig å ha sett med sine egne øyne og hørt med sine egne ører, så slipper man å stole på andres dårlige hukommelse.

Det var flere andre som også hadde tenkt seg i kirka for å se det umake paret bli viet.De hadde fått ramma omkring ekteskapsinngåelsen like enkel som Aile hadde truet med –det var hun og Fredrik, Inga Maret, og så Stina og David som vitner til giftermålet.Men det var opp til hvem som helst å sette seg ned som tilskuere i kirka, for dørene ble ikke stengt når det foregikk en vielse.Presten og klokkeren hadde sett dårligere oppmøte til gudstjenester i Tromsø Domkirke enn da Aile Johansdatter giftet seg med Fredrik Karlsen denne stille fredagsettermiddagen i september.De var tenkt å være så få, og det var ikke mer enn de nødvendige ritualene de skulle gjennom, så derfor hadde det ikke engang blitt lunket i ovnen i kirka.September hadde sine kjølige øyeblikk.Dette var et av dem.Bladene hadde begynt å falle, det lyste gult og rødt på bakken omkring kirka, det pakket tunge, grå skyer inn fra nordvest, men det regnet ennå ikke da Aile og Fredrik kom med Inga Maret mellom seg.Hun ville ikke leie dem, for hun var stor jente, men det var fint å gå mellom dem og kjenne på at de skulle bli en ordentlig familie.

Aile og Fredrik hadde ikke sett noen fornuftige grunner til å være fra hverandre den siste natta før bryllupet.Alle visste at de i ukevis hadde levd sammen som var de ektefolk, og de trodde ikke på tullet om at all verdens ulykker kunne ramme dem hvis de så hverandre i timene før de ble viet.De hadde småsprunget fra huset i Nordre Tollbodgate.De var røde i kinnene og litt andpustne.De var lattermilde, til tross for været.Hvorfor skulle de ikke smile? Det var en lykkelig dag for dem.De stanset rett innafor døra.Fredrik ristet på hodet, og krøllene hans falt på plass.Han trengte visst ikke kam, den mannen.Aile strøk pannehåret til side.Fredrik hjalp henne med å hekte det bak ørene.Hun svettet lett i hårfestet.

–Det er en unnskyldning, sa han lavt til henne.–Jeg ville bare røre ved deg.Fingertuppene streifet det ene kinnet hennes.Blikkene deres glødet mot hverandre.–Du er så vakker, sa han inderlig.

Aile smilte som  takk for komplimenten.Han var også vakker, men hun kunne ikke stå i kirka og si slike ting høyt.Det fikk vente til etterpå.Vente til de var sammen hos seg selv.Hun flettet hender med ham i skjul av skjørtet, så slapp hun ham, og sammen bega de seg opp mot alteret.Inga Maret hadde allerede gått opp midtgangen, så ivrig var hun etter å se dem bli gift.

Vinden som sto mot kirkeveggene, var sur.De nysgjerrige trosset været, akkurat slik brudefolket gjorde.Atter andre smatt inn i kirka da de så at andre gjorde det, de flyktet et øyeblikk fra været.For regnet satte skikkelig inn da brud og brudgom sto foran presten og fikk velsignelsen sin.De fikk enda et par salmevers å styrke seg på før de kunne gå ut i byen som mann og kone.Da høljet det ned.Skodda skjulte alle omgivelsene.Det var bare husene og gatene i sentrum som fantes, og det var ikke godt å se fra det ene gatehjørnet til det neste.Hælene på Ailes fine knappestøvler sank ned i gjørma.Stina sørget for å gå på tå og holde seg der det var en og annen gresstust.Hun aktet å berge seg tørrskodd hjem.Kanskje reddet hun den pene ulljakka også.Toskete som hun var, hadde hun ikke tatt med seg sjal til å bre over skuldrene.Den fine jakka i tynn kjøpeull og med fløyelsband om mansjettkanten og kragen kom til å miste fasongen hvis den ble gjennomvåt.Og den lille hatten som vippet på hodet, kom ikke til å ta av for en eneste vanndråpe.

–Regn på bryllupsdagen betyr lykke, gliste Fredrik med armen fast omkring livet på kona si.

–Regn i sløret betyr lykke, rettet Aile og festet ikke lit til den sorten overtro.Hun hadde ikke brydd seg om å ha noe slør.Hun hadde ikke ønsket seg noen fjasete hatt heller, så hun hadde latt Stinas datter Sandra flette inn et rødt band i håret hennes, og det var pynt nok.Tross alt var hun ei gammel kone, og hun ønsket ikke å gjøre seg til.Hun bar en mørk blå ulldrakt, som ikke lignet det minste på den hun hadde båret da hun giftet seg med Mikal.Det var sikkert dem som husket antrekket hennes fra det forrige bryllupet bedre enn det hun gjorde selv.Selv tok hun det ikke så tungt at de i husene omkring sammenlignet både vielsesseremoniene og ektemennene hennes, men hun ville ikke at noe snakk skulle nå Inga Maret.Jenta hennes hadde hatt det umåtelig godt i Amerika –når man så bort fra de stygge dødsulykkene i gruvene som hadde rammet alle dem i Swedish Church Street så hardt.Det hadde ikke vært noen rykter som fulgte dem der.De hadde ikke vært sortert som det ene eller det andre slaget mennesker.Inga Maret hadde fått lov til å være et lykkelig barn.Tilbake i Tromsø sto de igjen midt i folkesnakket, og det var det som plaget Aile aller mest nå som hun skulle skape seg et nytt liv i byen.Eller fortsette på det gamle.Hun visste ikke helt hva hun skulle kalle det.Hun kunne naturligvis ha latt være å gifte seg med Fredrik, hun kunne ha holdt avstand til ham, skåret over tvert –og så hadde kanskje datter hennes sluppet unna litt av sladderen.Men hun visste ikke om Inga Maret var tjent med ei ulykkelig mor.

–Du har sko til å springe i, Inga-jenta mi? Fredrik kikket på vesla som nå var stedattera hans.

Inga Maret nikket så flettene danset.Hun hadde prøvd å overtale mora til å kjøpe støvler med snellehæler til henne, men verken bønner eller tårer hadde hjulpet.Hun hadde lave, stygge, alminnelige hæler –og visst kunne hun springe i dem.Hun kunne springe som en barsk kuling.Noe godt kom det ut av også stygge sko.

–Da får du husnøklene, gliste Fredrik og kastet dem over til henne.–For du springer nok fortere enn meg, som skal bære på mor di.

Hun kunne ikke annet enn å knise, Inga Maret, og hun ventet såpass lenge før hun sprang, at hun så Fredrik slenge mora over den ene skuldra som om hun var en sekk med poteter, og lange ut mens mora skrek av forbauselse og slo den nyblitte ektemannen sin på ryggen.Inga Maret våget ikke å se mer.Hun løp med lynets hastighet gjennom Storgata før hun dreide av og nådde trappa hjemme.Nøkkelen var treg i låsen, men hun rakk i det minste inn før hun var aldeles gjennomvåt.Hun vred flettene så de ikke dryppet, mens hun sto i bislaget.Der kunne hun holde døra litt på gløtt og se Fredrik komme galopperende med mor hennes fortsatt hengende over skuldra.Aile hadde sluttet å sparke og slå.Inga Maret kunne se hvordan hun holdt seg godt fast i jakka til Fredrik.Hun hadde nok liten lyst til å ramle ned i den våte og sølete gata.Og det Inga Maret kunne høre, skrek hun ikke.Det var litt artig å se på, og Inga Maret måtte skynde seg å flire seg ferdig før Fredrik og mor hennes var i hus.Hun rakk akkurat å snurpe munnen sammen i en litt alvorlig krøll før Fredrik dumpet Aile inn i yttergangen.Aile var ikke sein om å trekke ytterdøra etter seg.

–Er du aldeles ravende gal? gispet hun mot Fredrik og kjente seg som ei halvdruknet katte.Han fikk en kontant knyttneve rett i brystkassa, og han bøyde seg som om hun hadde skadet ham på riktig, men både Aile og Inga Maret visste at han neppe hadde kjent det noe større.Han var vant til hardere tak.Og Aile kunne ha slått adskillig kraftigere dersom hun virkelig hadde villet det.

–Vi kom i hus, og du er bare våt på den ene sida.Fredrik slo ut med armene og var på tur inn i gangen.

–Av med skoene og trekk ikke inn skitt i huset mitt! Aile syntes hun fikk være litt streng mot ham.Tross alt hadde han gjort henne skikkelig til ap, og det tvers gjennom Storgata, slik at Gud og hvermann og annethvert kvinnfolk i Tromsø hadde sett det.De flirte seg sikkert skjeve av det rundt omkring i husene allerede.

Brudgommen adlød, men han var bredt flirfull.Han overhørte bruras forsnakkelse om at det var hennes hus.Nå var det vitterlig slik at de delte alt det jordiske godset de hadde brakt med seg, og siden han var ektemannen, var det han som på papiret rådde over alt sammen.Fortsatt våget ikke Inga Maret å le, men hun forsto at det var best å ta av seg skoene før hun smatt inn og skiftet til tørre og mindre selskapelige klær.Brura selv strevde med de våte knappestøvlene, men hun ville absolutt ikke ha hjelp.Hun trakk av seg strømpene også før hun trådte over terskelen.

–Jeg skulle kanskje ha løftet deg over, antydet brudgommen, mer enn en anelse lattermild.

–Vi har begge to gått her flerfoldige ganger, sa Aile, –så det er ingen grunn til å begynne med tullskap nå.Hun tilhørte ikke de aller mest romantiske i landet.–Nå er her bare å komme i tørre klær, så vi ikke alle går hen og blir syke.Det skulle ha tatt seg ut!

Slik ble det.De satt i hverdagsklær ved det lille bordet i kjøkkenet og spiste bokna sei og nypoteter med duppe av søtt mysesmør og rømme.Flatbrødbunken sto midt på bordet, og hver av dem hadde en skål med melkesuppe som var laget på russehavregryn.Det var riktig et festmåltid, og det gjorde ikke noe at det ikke var flere enn de tre, som nå var en familie, omkring bordet.De hadde spist sammen med hele familien til Stina og David dagen før –det var liksom det som hadde vært den store bryllupsmiddagen deres.På selve bryllupsdagen skulle de være sammen helt privat.Aile og Fredrik hadde forsikret alle  at det var nettopp slik de ville ha det.

Inga Maret syntes det ble litt lite stas.–Man skal vel ikke vaske kopper den dagen man gifter seg, sa hun da Aile varmet vaskevann.

–Visst skal man vaske kopper da også, lo mora hennes, og da var Inga Maret sikker på at det hadde gått rundt for mora.Hun tilbød seg å ta oppvasken, men det fikk hun ikke lov til.Fredrik sa at Inga Maret fikk hele resten av dagen til fri avbenyttelse.Han skulle mer enn gjerne tørke koppene, enda det strengt tatt var kvinnfolkarbeid.De var helt avsindige, både han og mora.Det regnet ute, og det var dumt, for da måtte Inga Maret bli inne.Hun kunne ikke finne noen venner der ute, for de var ikke dumme, de heller.De var nok inne og lengtet ut, de som hun.

–Vi skuffer jentungen, sa Fredrik og stablet tallerkener inn i skapet.–Hun hadde nok foretrukket at vi pyntet i stua og hentet inn Det musikalske selskap.Han blunket til Aile.–Det er for lite dans her, kona mi.Inga Maret hadde syntes bedre om reinsteik eller laks enn boknafisken din.

–Boknafisk er det beste jeg vet om.Aile tørket av benken.–Hun kan spise reinsteik eller laks når hun selv gifter seg.Om en førti års tid.Ikke en dag tidligere.

Fredrik humret.

–Du er ikke skuffet, håper jeg? Aile var litt skarp i røsten.De hadde vært enige om at de skulle ha et helt enkelt bryllup.De hadde snakket om det og vært enige.Han skulle ikke komme og mene noe annet etterpå.Han kunne ikke si at han egentlig hadde ønsket noe annet.

–Hvordan kan jeg være skuffet? Fredrik la hendene om begge hennes kinn og kysset henne inderlig og ømt.–Jeg elsker deg, kvinne.Og nå er du kona mi.Og du skal få spise boknafisk så ofte som du vil, Aile.Mandag og tirsdag og onsdag og hele uka igjennom, dersom det er det du ønsker.Gjerne på julaften også.Han kysset henne igjen.

–Det er ikke så nøye hva vi har på bordet, Fredrik, svarte hun, –bare vi sitter ved det samme bordet.

–Det er ikke så dumt å gifte seg på nymåne, spekulerte Ingrid og myste mot himmelen.Det var helt mørkt, så mørkt som det ble i seine septemberkvelder.–Alt blir mye bedre på voksende måne.

–Kjærligheten tar vel ikke hensyn til månen, svarte Gjermund med et lunt og langsomt smil.

–Si ikke det, svarte Ingrid.–Far min sådde ikke ett eneste frø på fallende måne.Han sa at månen hjalp til med å oppnå det gode.Flere burde rede seg sånn at månen arbeidet sammen med dem.

Gjermund snodde armene omkring Ingrid.Hun hadde vært oppe lenge denne dagen.Hun hadde kokt kaffe før noen andre sto opp.Ingen av dem rundt henne hadde våget å si noe om det.Hvis man nevnte framskrittene hennes, kunne det hende at de opphørte.–Hva slags måne var det da vi giftet oss, kjæresten min?

Ingrid prøvde å se det for seg, men hun fikk det ikke til.–Jeg husker det ikke, tilsto hun.

–Det var julaften, sa Gjermund med stort alvor.–For snart åtte år siden.

Hun måtte smile og dytte lett til ham med albuen.–Det husker vel jeg også.Så glemsk er jeg ikke.

–Det er fint.Han nappet henne i øreflippen med leppene.–Det er lettere å huske julaften enn 16. september.Fredrik får sannelig legge seg den datoen på minne.Koner liker at man husker sånne dager.

–Liker ikke ektemenn også det hvis konene husker sånne dager? undret hun.

–Visst.Han kysset det følsomme stedet i nakken hennes og var lydhør for hvert lille svar hun ga ham.Det var lenge siden de hadde vært alene i kammerset og gjort noe annet enn å sove sammen.Han hadde ligget med henne i armene og i sitt stille sinn forbannet den ubegripelige sykdommen som visst satte seg fore å ta Ingrid fra ham mens hun fortsatt var hos dem.Men nå holdt hun på å bli bedre.Nå holdt hun på å bli seg selv igjen.Og han savnet henne.Han lengtet etter henne.Han hadde henne, og han hadde henne ikke.Hun likte fortsatt å bli kysset, men han visste uten å spørre at hun ikke var klar for noe mer.Ikke ennå.Derfor var han tålmodig og ventet.Det var ikke noe annet han kunne gjøre, for han maktet ikke å leve uten Ingrid.

–Det var en onsdag, sa hun og lente seg bakover, mot ham.Minnene om bryllupsdagen foldet seg ut i henne.Hun hadde ikke mistet dem.–Og det var nesten fullmåne.Husker du ikke? Jeg husker sledeturen hjem.Stjernene på himmelen og månen som var nesten helt rund, det hang bare et lite slør mot venstre sida av den.Det var så pent at jeg nesten tok til tårene.Tenk at du ikke husker det!

Når hun beskrev det for ham, trodde Gjermund at han også husket det –visst husket han like tydelig som henne.–Så vi giftet oss på voksende måne, elskling, smilte han.–Du skal se at det er derfor vi fortsatt er kjærester, Ingrid mi, ikke bare kall og kjerring.

–Far min hadde nok rett om det med månen.Ingrid var trett, men hun ville ikke la Gjermund forstå det.Øyeblikket var for fint.Hun ville nyte det så lenge hun kunne, om hun så sovnet av i armene hans.Og hun trodde at de uansett hadde vært kjærester, samme hvordan månen hadde bikket seg på himmelen den dagen de giftet seg, men det sa hun heller ikke.

–Jeg elsker deg, Ingrid, sa Gjermund inn i øret hennes.–Nå og alltid.

–Og jeg elsker deg, svarte hun.–Da.Under månen.Lenge før det.Nå og alltid.

Slik var det.

insertSpan.js
// Small Javascript that will insert a span-element into every header 
// and paragraph element to trick the iPad/iBooks into centering text.
// See http://infogridpacific.typepad.com/using_epub/2010/10/dirty-little-hacks-in-epub.html
function setSpanIGP(){
  var clsElementList=document.getElementsByTagName('p');
  setSpaninPara(clsElementList);
  clsElementList=document.getElementsByTagName('div');
  setSpaninPara(clsElementList);
}

function setSpaninPara(pClassList){
  for(i=0;i<=pClassList.length;i++){
    if(pClassList[i]){
      var para_html=pClassList[i].innerHTML;
      para_html='<span>'+para_html+'</span>';
      pClassList[i].innerHTML=para_html;
    }
  }
}

function init(){setSpanIGP();}

window.onload=init;

